Document ID: /fineweb-2-swissfilter-quality_10-filterrobots/filtered/05603.jsonl.gz/19

Razgovarajte UŽIVO sa astrologom:
Posao
Drage Device,
Merkur koji vlada vašim poljem posla prolaziće tokom decembra kroz znak Strelca gde je u izgonu i slab, a od 3. do 20. u mesecu će biti retrogradan. To vas upozorava da najveći deo svoje energije i pažnje usmerite ka radnim zadacima koji su od ranije, spletom okolnosti, morali da budu odloženi, kao i onim poslovima koji su u završnoj fazi. Ako ne dovršite važne projekte u predviđenom roku, to će vas usporiti da započnete nove. Merkur 6. decembra pravi konjunkciju sa Saturnom i sekstil sa Marsom, što će vam olakšati da odredite prioritete i da sa više motivacije, istrajnosti i sa jasnim ciljevima prionete na ispunjavanje planova. Najviše vremena će vam biti potrebno za poslove koji su dugoročni i obimni ali su vam oni i najvažniji. Uspeh vas očekuje u poslovima vezanim za građevinarstvo, trgovinu energetskim resursima i upravljanje finansijama. Rwetrogradana konjunkcija Merkura sa Suncem doneće vam korisne uvide kako da reorganizujete svoje planove, pa ćete u drugoj polovini meseca zahvaljujući tome uspeti da ispunite svoje ciljeve i zauzmete bolje pozicije.
Venera koja vlada vašim poljem novca ulazi 1. decembra u znak Strelca. Posvetite potrebno vreme finansijskim obračunima kako biste kraj poslovne godine dočekali sa pozitivnim saldom na računu. Nailazićete na teškoće jer ćete biti skloni povećanim troškovima i nećete umeti realno da sagledate svoje mogućnosti. To će posebno biti naglašeno 10. decembra kada će Venera praviti kvadrat sa Neptunom. Izbegavajte nelegalne tokove novca i obratite pažnju na to šta rade vaši poslovni partneri. Pogrešan potez bi vam mogao naneti gubitke. 21. decembra će Venera praviti trigon sa Uranom koji se nalazi u vašem polju platnog prometa. To vam donosi mogućnost za neočekivane dobitke.
Nezaposlene Device će uspeti da se angažuju kao asistenti ili saradnici u poslovima koji obuhvataju njihovu struku ili iskustvo. To može da im postane stalan posao.
Razgovarajte UŽIVO sa astrologom:
Ljubav
Ako ste u vezi:
Jupiter 3. decembra pravi konjunkciju sa Neptunom koji se nalazi u vašem polju braka i ljubavi. Bićete romantično raspoloženi, što će vašeg partnera prijatno iznenaditi i obradovati. Izvešćete voljenu osobu na večeru u restoran sa egzotičnom hranom. Iskoristićete zajedničko vreme za izlaske u pozorište, bioskop i uopšte na mesta koja vaš partner voli.
Izbegavajte tajne, a posebno se čuvajte tajnih flertova i da radite nešto iza leđa partneru jer to može ozbiljno narušiti sklad u vašoj vezi. Venerim kvadrat sa Neptunom će vas činiti sklonim tajnama. Na samom kraju decembra Mars će praviti trigon sa Neptunom. Nadvladaćete sve teškoće i ostvarićete bolje razumevanje, iskrenu komunikaciju i harmoniju u vezi.
Ako ste slobodni:
Više nego obično ćete biti skloni zanesenosti i idealizovanju.Osobu koja vam se dopada uzdizaćete u zvezde pre nego što je dovoljno upoznate. Vaš osećaj za realnost će biti umanjen, što će vam u jednom trenutku doneti poneko razočarenje. Uvidećete da vaša simpatija ima nedostatke i osobine koji vam se neće dopasti. Za vas će se zainteresovati neko kome u početku nećete pridavati važnosti ali krajem meseca između vas i te osobe lako mogu da se razbuktaju strasti.
Nešto starije Device će biti emotivno preosetljive. To će vas navoditi da se povlačite od bliskih kontakata ali će na kraju ipak prevladati vaša potreba da budete bliži sa osobom u koju ste zaljubljeni. Mogućnost nove veze je realna.
Razgovarajte UŽIVO sa astrologom:
Zdravlje
Zdravlje će vam biti osetljivo i promenljivo, pa je potrebno da izbegavate duži boravak na vetrovitom i hladnom vremenu. Više se odmarajte, toplije se oblačite i praktikujte relaksacione i rekreativne vežbe u slobodno vreme. Nakon 20. decembra će vaše zdravlje ući u stabilniju fazu, zahvaljujući ulasku Saturna u znak Jarca gde je snažan i u sedištu.
Uzimajte C vitamin u pojačanim količinama. Najbolje je da u ishrani koristite kiseli kupšus gde ga ima u većim količinama. Potrebna vam je pojačana ishrana, a za to su vam u ovom mesecu pogodne supe od povrća, riba i tvrdi sirevi. Smanjite unos ljute i previše slane hrane, kao i brze hrane koja je napunjena raznim aditivima.
Srećni brojevi: 3, 7, 13, 17, 22
Mesečni horoskop preuzet sa sajta astrolozi.com. Zabranjeno preuzimanje bez dozvole i navođenja izvora.